《边汝嘉园亭雨后即事》
明代·鲁铎

山际残云放夕晖，竹亭移席柳风微。半开红药香初散，并坐黄鹂湿未飞。

胜会秪惭诗力薄，芳时宁觉赏心违。主人为客添清味，旋剪阶东韭叶肥。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。